Tvær staðreyndir nægja til að hnekkja þeirri skýringu að sögn Hannesar . Íslenskir bankamenn hafi fengið lán frá erlendum bankamönnum , og þá þurfi að skýra , hvers vegna þessir erlendu bankamenn voru svo fífldjarfir og óreyndir að gera það . Í öðru lagi hafi komið í ljós , að margir erlendir bankar hafi riðað til falls í hinni alþjóðlegu lánsfjárkreppu , til dæmis UBS í Sviss , RBS í Bretlandi og Danske Bank í Danmörku , en þeim hafi verið bjargað , meðal annars vegna þess að seðlabankar hafi margir getað gert gjaldeyrisskiptasamninga við bandaríska seðlabankann . Fyrirlestur hans í Las Vegas er þáttur í samstarfsverkefni RNH og AECR , Evrópusamtaka íhaldsmanna og umbótasinna , um „ Evrópu , Ísland og framtíð kapítalismans “ .